laion/Wikipedia-Exotic huggingface dataset:
শশিশেখর বসু

শশিশেখর বসু ( ১৮ আগস্ট ১৮৭৪ – ২৬ ফেব্রুয়ারি ১৯৫৫ ) ছিলেন একজন বাঙালি লেখক ও প্রাবন্ধিক, যিনি মূলত হাস্যরসাত্মক রচনা লিখতেন। ইংরাজি ভাষায় সাহিত্যরচনায় কৃতিত্ব অর্জন করলেও, তিনি কিন্তু বাংলা সাহিত্যে তেমন অবদান রাখতে পারেননি। শশিশেখরের জন্ম ১৮৭৪ খ্রিস্টাব্দের ১৮ আগস্ট ( ১২৮১ বঙ্গাব্দের ১ ভাদ্র) তৎকালীন বেঙ্গল প্রেসিডেন্সির অধুনা বিহার রাজ্যের দ্বারভাঙ্গায় পিতার কর্মস্থলে। তবে পৈতৃক নিবাস ছিল অবিভক্ত বাংলার অধুনা পশ্চিমবঙ্গের নদীয়া জেলার উলা বীরনগরে। পিতা পণ্ডিত ও দার্শনিক চন্দ্রশেখর বসু ছিলেন দ্বারভাঙ্গা রাজ-এস্টেটের দেওয়ান এবং মাতা লক্ষ্মীমণি। তাঁদের পাঁচ কন্যা ও চার পুত্র - মোট নয় সন্তানের জ্যেষ্ঠ হলেন শশিশেখর। তাঁর অন্য অনুজেরা হলেন, বাংলা সাহিত্যে পরশুরাম ছদ্মনামে খ্যাত রাজশেখর, গিরীন্দ্রশেখর ও কৃষ্ণশেখর। সকলেরই শৈশব কেটেছে দ্বারভাঙ্গায় এবং স্কুলের পড়াশোনাও। শশিশেখর দ্বারভাঙার রাজ হাই স্কুল থেকে কৃতিত্বের সঙ্গে এন্ট্রান্স পাশ করে কিছুদিন পাটনা কলেজে ও পরে কলকাতার প্রেসিডেন্সি কলেজে পড়েন। কিন্তু গতানুগতিক শিক্ষার প্রতি তার আগ্রহ না থাকার কারণে পরবর্তীতে ছাত্রজীবনের ইতি ঘটান। তবে অল্প বয়স থেকেই তার ইংরাজী ভাষার প্রতি ভালোবাসার টানে সাহিত্যরচনা শুরু করেন। তার ষোল-সতের বৎসর বয়সে প্রথম রচনা ইংরাজী এলাহাবাদের ‘পায়োনিয়ার’ পত্রিকায় প্রকাশিত হয়। পডাশোনা ছেড়ে দিয়ে শশিশেখর কলকাতায় ১৪ নম্বর পার্শিবাগান লেনের নিজস্ব বাড়িতে ‘দ্য ক্যালকাটা ইন্টেলিজেন্স লিমিটেড’ নামে এক সংবাদ সরবরাহ প্রতিষ্ঠান গড়ে তোলেন। কিন্তু ভালো না চলার কারণে সেটি বন্ধ করে দেন। কিছুদিন উত্তর প্রদেশের এলাহাবাদ ও লখনউ বিলাসবহুল হোটেল ব্যবসা শুরু করেন। সেটিও ভালো না চলায় সেটিও গুটিয়ে কলকাতায় চলে আসেন এবং ফ্রিল্যান্স জার্নালিস্টের কাজ শুরু করেন। সেই সঙ্গে তার পছন্দের কিছু লেখালেখি। রচনাগুলি হাস্যরসাত্মক হওয়ার কারণে অচিরেই রসিকমহলে সমাদৃত হয়। কলকাতার ইংলিশম্যান, এলাহাবাদের পায়োনিয়ার এবং জওহরলাল নেহরুর ইন্ডিপেনডেন্ট প্রভৃতি ইংরাজি পত্রিকায় নিয়মিত প্রকাশিত হতে থাকে। গুরুপ্রসাদ সেন প্রবর্তিত বিহারের প্রথম ইংরাজী পত্রিকা “বেহার হেরাল্ড”-এ “ESOBSS” (তার সংক্ষিপ্ত নাম ইংরেজীতে S S BOSE উল্টোকরে) নামে তিনি হাস্যরসাত্মক প্রবন্ধ লিখতেন। তার নির্বাচিত গদ্য ও পদ্য রচনার সংকলন গ্রন্থ— “হিউমারাস স্কেচেস” এলাহাবাদের পায়োনিয়ার পত্রিকা হতে প্রকাশিত হয়। শশিশেখর তার দীর্ঘ ৮১ বৎসর বয়সের ৬৫ বৎসরই নিরলসভাবে ইংরাজী সাহিত্যরচনায় ব্যাপ্ত ছিলেন। ৭৮ বৎসর বয়সে জীবন সায়াহ্নে এসে বাংলায় লেখা শুরু করেন। বসু বাড়ীতে বহু বিশিষ্ট জনের আনাগোনা এবং মজলিশি আড্ডা লেগেই থাকত। শশিশেখরের আগাগোড়াই ছিল মজলিশি কথনভঙ্গি। স্বাভাবিকভাবেই সেই আড্ডার প্রভাবে তার জীবন ও সাহিত্য রচনায় সরসতার সুস্পষ্ট ছাপ প্রতিফলিত হয়েছে। বাংলায় লেখা তার একমাত্র বাইশটি সরস কাহিনীর সংকলন — “যা দেখেছি যা শুনেছি” বাংলার পাঠকমহলে অত্যন্ত জনপ্রিয় হয়েছিল। ১৯৫৫ খ্রিস্টাব্দের ২৬ ফেব্রুয়ারি ( ১৩৬১ বঙ্গাব্দের ১৪ ফাল্গুন) শশিশেখর বসু কলকাতায় ৮১ বৎসর বয়সে প্রয়াত হন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭০৬, আইএসবিএন ৯৭৮-৮১-৭৯৫৫-১৩৫-৬
এলজিন স্ট্রিট, ব্যাকাপ

এলজিন স্ট্রিট, ইংল্যান্ডের ল্যাঙ্কাশায়ারের ব্যাকাপে অবস্থিত একটি অল্পদৈর্ঘ্যের সড়ক। এটি বিশ্বের সবচেয়ে ছোট রাস্তাগুলির মধ্যে একটি, এর দৈর্ঘ্য ১৭ ফুট (৫.২ মিটার) মাত্র। ২০০৬ সালের নভেম্বর পর্যন্ত সড়কটি সবচেয়ে ছোট সড়ক হিসেবে ব্রিটিশ ও বিশ্বরেকর্ড ধারণ করেছিল। গিনেস বিশ্ব রেকর্ড স্কটল্যান্ডের কেইথনেসে অবস্থিত, মাত্র ৬ ফুট ৯ ইঞ্চি (২.০৬ মিটার) দৈর্ঘ্যের এবিনেজার প্লেস, উইককে বিশ্বের সবচেয়ে ছোট রাস্তার স্বীকৃতি দিলে, এটি দ্বিতীয় অবস্থানে চলে আসে। এলজিন স্ট্রিটে একটি মাত্র বাসস্থানের ঠিকানা আছে। সড়কটিতে ব্যাঙ্ক স্ট্রিট এবং লর্ড স্ট্রিটের মধ্য দিয়ে একটি পায়ে চলার পথ দিয়ে প্রবেশ করা যায়। এই পায়ে হাটা পথ এবং সিড়ি পরবর্তীতে নির্মাণের ফলে যানবাহনের গতায়ন বন্ধ হয়ে গেছে। উপরের রেলিং থেকে রাস্তাটি দেখা যায়। "Street measures up to new record"। বিবিসি। ১ নভেম্বর ২০০৬। ২৮ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০০৮।  Ron Freethy (২৯ মার্চ ২০১০)। "Tourist guide to Bacup"। Newsquest (North West) Ltd। ৭ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৩।  "Google StreetView"। Google। ৫ অক্টোবর ২০১৩। ৭ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৩।  প্রবেশদ্বার:  সড়ক যুক্তরাজ্য
ভারতের উপরাষ্ট্রপতি নির্বাচন, ১৯৮৪

১৯৮৪ সালের ভারতীয় উপরাষ্ট্রপতি নির্বাচন ভারতের উপরাষ্ট্রপতি নির্বাচনের জন্য ২২ আগস্ট ১৯৮৪ তারিখে অনুষ্ঠিত হয়েছিল। নির্বাচনে বি. সি. কাম্বলেকে পরাজিত করার পর রামাস্বামী ভেঙ্কটরমণ এই পদের জন্য নির্বাচিত হন। BACKGROUND MATERIAL REGARDING FOURTEENTH ELECTION TO THE OFFICE OF THE VICE-PRESIDENT, 2012, ELECTION COMMISSION OF INDIA
কারাগারগা

কারাগারগা শুধুমাত্র সদস্যদের জন্য ইন্টারনেট ফোরাম, বিটটরেন্ট সনাক্তকরণ, এবং নথি আদান-প্রদান সংরক্ষণাগার ওয়েবসাইট যা প্রাথমিকভাবে অস্পষ্ট বা বিরল বলে বিবেচিত চলচ্চিত্র আদান-প্রদান ও ডাউনলোড করার জন্য ব্যবহৃত হয়। ওয়েবসাইটের সদস্যদের সম্প্রদায় "সারা বিশ্ব থেকে আর্টহাউস, কাল্ট, ক্লাসিক, পরীক্ষামূলক এবং বিরল চলচ্চিত্রগুলির একটি বিশাল সমৃদ্ধ গ্রন্থাগার তৈরি করার জন্য নিবেদিত।" কারাগারগা জনসাধারণের জন্য বন্ধ, এবং শুধুমাত্র সক্রীয় সদস্য হতে আমন্ত্রণ প্রাপ্তির মাধ্যমে প্রবেশযোগ্য। কারাগারগা ওয়েবসাইটের সংরক্ষণাগারে কয়েক হাজার চলচ্চিত্র রয়েছে, যার মধ্যে অনেকগুলি অধিগ্রহণ বা অন্য উপায়ে দেখার জন্য উপলব্ধ নয়। হলিউড প্রযোজনা বা মূলধারার ব্লকবাস্টার বলে বিবেচিত চলচ্চিত্র আপলোড করার ব্যাপারে ওয়েবসাইটের মডারেটরদের দ্বারা সদস্যদের প্রতি নিষিদ্ধ করা হয়েছে৷ সংরক্ষণাগারে বই, ম্যাগাজিন, অ্যালবাম এবং টেলিভিশন ধারাবাহিকও রয়েছে। শেয়ারিং মিডিয়ার বাইরে, সদস্যরা আগে উপলব্ধ করা হয়নি এমন ভাষায় চলচ্চিত্রের জন্য সাবটাইটেল তৈরি করতেও পরিচিত, যেমন ইরানী পরিচালক সোহরাব শহীদ-সেলেসের বেশ কয়েকটি চলচ্চিত্রের ইংরেজি সাবটাইটেল এই ওয়েবসাইট থেকে করা হয়েছে। "Karagarga and the vulnerability of obscure films"। National Post। জুলাই ৩, ২০১৫। সংগ্রহের তারিখ আগস্ট ২৬, ২০২০।  Jáuregui, Tania Tapia (জানুয়ারি ৭, ২০১৯)। "Forget Netflix: Inside the Forums Where People Share Obscure Pirated Movies"। Vice। জুলাই ২৩, ২০১৯ তারিখে মূল থেকে আর্কাইভ করা। সংগ্রহের তারিখ আগস্ট ২৬, ২০২০।  Balsom, Erika (২০১৭)। After Uniqueness: A History of Film and Video Art in Circulation। Columbia University Press। আইএসবিএন 978-0231176927।  ReFocus: The Films of Sohrab Shahid-Saless: Exile, Displacement and the Stateless Moving Image। Edinburgh University Press। ২০২০। পৃষ্ঠা 155। আইএসবিএন 978-1474456395। ৪ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০২২।
হেমিডাকটাইলাস ফ্লাভিভিরিডিস

হেমিডাকটাইলাস ফ্লাভিভিরিডিস হল একধরনের টিকটিকি। এদের হলুদ-উদর টিকটিকি বা উত্তরীয় ঘরোয়া টিকটিকি (Northern house gecko) বলা হয়। এটি মিশর (ইসমাইলিয়া, সিনাই উপদ্বীপ), সৌদি আরব, কাতার, ওমান, ইরাক, ইরান, আফগানিস্তান, বাংলাদেশ, নেপাল, পাকিস্তান, ভারত, আর্জেন্টিনা, সুকাত্রা দ্বীপ (ইয়েমেন), উত্তর সোমালিয়া, সুদান, ইথিওপিয়া, ইরিত্রিয়া প্রভৃতি দেশে পাওয়া যায়। Anderson, J. 1871 A list of the reptilian accession to the Indian Museum, Calcutta, from 1865 to 1870, with a description of some new species. J. Asiat. Soc. Bengal, Calcutta, 40, part 11(1): 12–39. Gray, J. E. 1842 Description of some new species of Reptiles, chiefly from the British Museum collection. The Zoological Miscellany: 57–59. Mahendra, B. C. 1935 Sexual dimorphism in the Indian House-gecko Hemidactylus flaviviridis Ruppel. Current Science Bangalore 4, 178–179. Rüppell, E. 1835 Neue Wirbelthiere zu der Fauna von Abyssinien gehörig, entdeckt und beschrieben. Amphibien. S. Schmerber, Frankfurt a. M. Hemidactylus flaviviridis at the TIGR Reptile Database http://itgmv1.fzk.de/www/itg/uetz/herp/photos/Hemidactylus_flaviviridis.jpg[স্থায়ীভাবে অকার্যকর সংযোগ] http://itgmv1.fzk.de/www/itg/uetz/herp/photos/Hemidactylus_flaviviridis2.jpg[স্থায়ীভাবে অকার্যকর সংযোগ]
সঞ্চিতা ভট্টাচার্য

সঞ্চিতা ভট্টাচার্য (জন্ম: ১৯ ফেব্রুয়ারি ১৯৯২) হলেন একজন ভারতীয় নেপথ্য সঙ্গীতশিল্পী, সুরকার এবং সঙ্গীত প্রযোজক। তিনি ২০০৬ সালে মাত্র ১৪ বছর বয়সে জি টিভির সা রে গা মা পা লি'ল চ্যাম্পস প্রতিযোগিতায় বিজয়ী হওয়ার মাধ্যমে সঙ্গীত জগতে পরিচিতি লাভ করেন৷ তিনি বিভিন্ন ভারতীয় ভাষায় চলচ্চিত্র এবং অ্যালবামের জন্য গান রেকর্ড করেছেন এবং নিজেকে ভারতীয় চলচ্চিত্রের একজন নেতৃস্থানীয় নেপথ্য গায়িকা হিসেবে প্রতিষ্ঠিত করেছেন। "Sa Re Ga Ma Pa winner Sanchita Bhattacharya to sing item number"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Telegraph - Calcutta : Nation"। www.telegraphindia.com। ২০০৬-১১-১০ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Tribune - Magazine section - Saturday Extra"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Bollywood break"। The Hindu। ২০০৬-১১-২৩। ২০১২-০৮-১৬ তারিখে মূল থেকে আর্কাইভ করা। সংগ্রহের তারিখ ২০১০-০৯-০৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে সঞ্চিতা ভট্টাচার্য সংক্রান্ত মিডিয়া রয়েছে। ইন্টারনেট মুভি ডেটাবেজে সঞ্চিতা ভট্টাচার্য (ইংরেজি) টেমপ্লেট:সঞ্চিতা ভট্টাচার্য
ভারতের উপরাষ্ট্রপতি নির্বাচন, ১৯৭৯

১৯৭৯ সালের ভারতীয় উপরাষ্ট্রপতি নির্বাচন ভারতের উপরাষ্ট্রপতি নির্বাচনের জন্য ১৯৭৯ সালের মাঝামাঝি সময়ে অনুষ্ঠিত হয়েছিল। এ পদে বিনা প্রতিদ্বন্দ্বিতায় নির্বাচিত হয়েছেন সাবেক প্রধান বিচারপতি মুহাম্মদ হিদায়াতউল্লাহ। নির্বাচনে একাধিক প্রার্থী প্রতিদ্বন্দ্বিতা করলে এটি ২৭ আগস্ট ১৯৭৯-এ অনুষ্ঠিত হতো। BACKGROUND MATERIAL REGARDING FOURTEENTH ELECTION TO THE OFFICE OF THE VICE-PRESIDENT, 2012, ELECTION COMMISSION OF INDIA
ভারতের উপরাষ্ট্রপতি নির্বাচন, ১৯৭৪

১৯৭৪ সালের ভারতীয় উপরাষ্ট্রপতি নির্বাচন ২৭ আগস্ট ২৯৭৪ তারিখে অনুষ্ঠিত হয়। বসপ্পা ধনপ্পা জত্তী তার প্রতিপক্ষ, নিরাল এনেম হোরোকে পরাজিত করে ভারতের পঞ্চম উপরাষ্ট্রপতি হন। Background material regarding fourteenth election to the office of the Vice-President, 2012, Election Commission of India
পরমহংস মণ্ডলী

পরমহংস মণ্ডলী একটি গোপন সামাজিক-ধর্মীয় সংগঠন, যা ১৮৪৯ সালে বোম্বেতে প্রতিষ্ঠিত হয়েছিল। এটি ১৮৪৪ সালে সুরাটে প্রতিষ্টিত মানব ধর্ম সভার সাথে ঘনিষ্ঠ সম্পর্ক ছিল। দুর্গারাম মেহতাজি, দাডোবা পান্ডুরং এবং তার বন্ধুদের একটি দল মিলে সংগঠনটি শুরু করেছিলেন। দাডোবা পান্ডুরং মানবধর্ম সভা ত্যাগ করার পর এই সংগঠনের নেতৃত্ব গ্রহণ করেন। তিনি ১৮৪৮ সালে মানব ধর্ম সভার জন্য ধর্ম বিবেচন এবং পরমহংস মণ্ডলীর জন্য "পরমহংসিক ব্রাহ্ম্যধর্ম"-এ তার নীতির রূপরেখা দেন। এটি একটি গোপন সমাজ হিসাবে কর্মকান্ড চালাতো এবং বিশ্বাস করা হয় যে ১৮৬০ সালে এর অস্তিত্ব প্রকাশিত হওয়ার ফলে সংগঠনটির বিলুপ্তি ত্বরান্বিত করেছিল। এটি ১৮৪৯ সালে প্রতিষ্ঠিত মহারাষ্ট্রের প্রথম সামাজিক-ধর্মীয় সংগঠন। এই মন্ডলীর প্রতিষ্ঠাতারা একেশ্বরে বিশ্বাস করতেন। তারা মূলত জাতপাতের নিয়ম ভাঙতে আগ্রহী ছিলেন। তাদের সভায় নিম্নবর্ণের লোকদের রান্না করা খাবার সদস্যরা গ্রহণ করত। মন্ডলী নারী শিক্ষা এবং বিধবা পুনর্বিবাহেরও পক্ষে ছিল। Socio religious reform movements in India,(ইংরেজি ভাষায়) কেনেথ ডাব্লিউ জোন্স ও গরডন জনসন, পৃষ্ঠা নং ১৩৯-১৪০, আইএসবিএন ০-৫২১-২৪৯৮৬-৪ From Plassey to Partition (ইংরেজি ভাষায়); শেখর বন্দ্যোপাধ্যায়,পৃষ্ঠা ১৫৩, আইএসবিএন ৮১-২৫০-২৫৯৬-০ ও'হানলন, রোজালিন্ড (২০০২-০৮-২২)। Caste, Conflict and Ideology: Mahatma Jotirao Phule and Low Caste Protest in Nineteenth-Century Western India (ইংরেজি ভাষায়)। ক্যাম্ব্রিজ বিশ্ববিদ্যালয় প্রেস। আইএসবিএন 978-0-521-52308-0। ২০২২-০৮-০৩ তারিখে মূল থেকে আর্কাইভ করা। সংগ্রহের তারিখ ২০২২-০৮-০৩।  প্রবেশদ্বার:  হিন্দুধর্ম ভারত
ইসলামি রাজতন্ত্রের তালিকা

'ইসলামি রাজতন্ত্র' হল একটি রাজতন্ত্র যা ইসলাম মেনে চলে। ঐতিহাসিকভাবে বিভিন্ন নামে পরিচিত, যেমন মামলাকাত ("রাজ্য"), খিলাফত, সালতানাত, বা আমিরাত, বর্তমান ইসলামী রাজতন্ত্রগুলির মধ্যে রয়েছে: বাহরাইন রাজ্য ব্রুনাই দারুসসালাম জর্ডানের হাশেমী রাজ্য কুয়েত রাজ্য মালয়েশিয়া মরক্কো রাজ্য ওমানের সালতানাত কাতার রাজ্য সৌদি আরব রাজ্য সংযুক্ত আরব আমিরাত ইসলামের রাজনৈতিক দিক
সিয়াসাত

সিয়াসাত বা সিয়াসাহ বা সিয়াসা (আরবি: سياسة) রাজনৈতিক কর্তৃত্বের সাথে যুক্ত একটি আরবি শব্দ। প্রাক-আধুনিক ইসলামী সাহিত্যে এটি রাষ্ট্রীয় শিল্প ও রাষ্ট্রীয় বিষয়ের ব্যবস্থাপনার জন্য ব্যবহৃত হত। এই ব্যবহার আধুনিক আরবীতে "নীতি" ও "রাজনীতি" শব্দের অর্থের জন্ম দিয়েছে। গ্রীক-প্রভাবিত রাজনৈতিক তত্ত্বের ধ্রুপদী ইসলামী রচনাগুলিতে, যেমন আল-ফারাবী এর আল-সিয়াসাহ আল-মাদানিয়া, এই শব্দটি দর্শনের একটি শাখাকে বোঝায় যা একটি রাষ্ট্র পরিচালনার শিল্প অধ্যয়ন করে। সুন্নি ইসলামিক আইনশাস্ত্রে (ফিকহ), শব্দটি 'সিয়াসাহ শরীয়াহ' শব্দবন্ধে আবির্ভূত হয়, যার আক্ষরিক অর্থ শরিয়া অনুসারে শাসন। শব্দগুচ্ছটি সেই মতবাদকে বোঝায়, যাকে কখনও কখনও ইসলামী আইনের রাজনৈতিক মাত্রা বলা হয়, যা মধ্যযুগের শেষের দিকে ইসলামী আইনকে রাষ্ট্রযন্ত্রের ব্যবহারিক চাহিদার সাথে সামঞ্জস্য করার প্রয়াসে বিস্তৃত করা হয়েছিল। এই মতবাদটি রাজনৈতিক কর্তৃত্বের ধর্মীয় উদ্দেশ্যের উপর জোর দিয়েছিল এবং অভিজ্ঞতা ও উপযোগী বিবেচনার প্রয়োজনে ইসলামী আইনের অ-আনুষ্ঠানিক প্রয়োগের পক্ষে কথা বলে। এটি প্রথমে ইসলামী আইনের কঠোর পদ্ধতিগত প্রয়োজনীয়তার দ্বারা উত্থাপিত অসুবিধাগুলির প্রতিক্রিয়া হিসাবে আবির্ভূত হয়েছিল, যা পরিস্থিতিগত প্রমাণকে প্রত্যাখ্যান করেছিল এবং সাক্ষীর সাক্ষ্যের উপর জোর দিয়েছিল, যা কাজি-এর সভাপতিত্বে আদালতে ফৌজদারি দোষী সাব্যস্ত করা কঠিন করে তোলে। শরিয়া বিচারক)। প্রতিক্রিয়া হিসাবে, ইসলামী আইনবিদরা সীমিত পরিস্থিতিতে বৃহত্তর পদ্ধতিগত অক্ষাংশের অনুমতি দিয়েছেন, যেমন শাসক পরিষদ দ্বারা পরিচালিত মাজালিম আদালতে রাষ্ট্রীয় কর্মকর্তাদের বিরুদ্ধে অভিযোগের বিচার করা এবং ক্ষুদ্র অপরাধের জন্য "সংশোধনমূলক" বিবেচনামূলক শাস্তি প্রয়োগ করা। যাইহোক, মামলুক সালতানাত-এর অধীনে, নন-কাদি আদালতগুলি বাণিজ্যিক ও পারিবারিক আইনে তাদের এখতিয়ার সম্প্রসারিত করেছে, শরিয়া আদালতের সাথে সমান্তরালভাবে চলছে এবং ফিকাহ দ্বারা নির্ধারিত কিছু আনুষ্ঠানিকতা প্রদান করেছে। মতবাদের আরও উন্নয়ন রাষ্ট্রকল্প এবং আইনশাস্ত্রের মধ্যে এই উত্তেজনা নিরসনের চেষ্টা করেছিল। পরবর্তী সময়ে এটিকে জনস্বার্থ বিবেচনায় রাষ্ট্র কর্তৃক করা আইনি পরিবর্তনগুলিকে ন্যায্যতা দেওয়ার জন্য নিযুক্ত করা হয়েছে, যতক্ষণ না সেগুলি শরীয়তের বিরোধী না হয়। এটিকে উসমানীয় শাসকদের দ্বারা কানুন নামে পরিচিত প্রশাসনিক, অপরাধমূলক এবং অর্থনৈতিক আইনের একটি সংস্থা জারি করার আহ্বান জানানো হয়েছিল। ইসলামের রাজনৈতিক দিক Bosworth, C.E.; Netton, I.R.; Vogel, F.E. (২০১২)। "Siyāsa"। P. Bearman; Th. Bianquis; C.E. Bosworth; E. van Donzel; W.P. Heinrichs। Encyclopaedia of Islam (2nd সংস্করণ)। Brill। ডিওআই:10.1163/1573-3912_islam_COM_1096। উদ্ধৃতি টেমপ্লেট ইংরেজি প্যারামিটার ব্যবহার করেছে (link) (সদস্যতা প্রয়োজনীয়) Yossef Rapoport (২০০৯)। "Political Dimension (Siyāsa Sharʿiyya) of Islamic Law"। Stanley N. Katz। The Oxford International Encyclopedia of Legal History। Oxford: Oxford University Press। আইএসবিএন 9780195134056। উদ্ধৃতি টেমপ্লেট ইংরেজি প্যারামিটার ব্যবহার করেছে (link) (সদস্যতা প্রয়োজনীয়) টেমপ্লেট:Law-stub
কিবলা কম্পাস

কিবলা কম্পাস বা কিবলাহ কম্পাস (কখনও কখনও কিবলা / কিবলাহ সূচকও বলা হয়) হলো মুসলিমদের ব্যবহৃত এমন একধরণের বিশেষ কম্পাস যেটি দ্বারা প্রার্থনা বা নামাজের সঠিক দিক নির্ণয় করা হয়। ইসলামে এই দিকটিকে কিবলা বলা হয়, যা মূলত মক্কা শহরের দিকে বিশেষ করে কাবার দিকে নির্দেশ করে। যেখানে অন্যান্য কম্পাসগুলো শুধুমাত্র উত্তরদিক নির্দেশ করে, সেখানে এই কম্পাসের ডায়ালার বিভিন্ন শহরের অবস্থান অনুযায়ী প্রার্থনার দিক নির্দেশ করে। রে।প্রধান ডায়ালার ছাড়াও ব্যবহারকারীরা নিজেদের অবস্থান অনুযায়ী সেকেন্ডারি পয়েন্টার বা ডায়ালার দ্বারাও প্রার্থনার দিক নির্দেশ করার জন্য কম্পাসকে সেট করতে পারে। প্রার্থনার সঠিক দিক নির্ণয় করার জন্য, একজনকে নিজের অবস্থানের দ্রাঘিমাংশ এবং অক্ষাংশ এবং মক্কা শহর, যেটির দিকে মুখ করতে হবে তা কিছুটা সূক্ষ্মতার সাথে জানতে হয়। একবার এটি নির্ধারণ করা গেলে উক্ত মানগুলি ব্যবহার করে কম্পাসের গোলাকার ত্রিভুজ (Spherical Triangle) দ্বারা স্থানীয় মেরিডিয়ান থেকে মক্কার প্রয়োজনীয় অর্থাৎ কাবার দিক পর্যন্ত কোণ নির্ধারণ করা হয়। সূচকটি সাধারণত একটি কব্জাযুক্ত ঢাকনা, চৌম্বকীয় কম্পাস সহ একটি বৃত্তাকার পিতল বাক্স নিয়ে গঠিত। এই বাক্সের সমস্ত পাশে দ্রাঘিমাংশ, অক্ষাংশ সহ গুরুত্বপূর্ণ ইসলামী স্থানগুলির একটি তালিকা আরবি ভাষায় খোদাই করা আছে। উত্তর দিক নির্দেশ করার জন্য কম্পাসে একটি খোলা বৃত্ত সহ নীল রঙের ইস্পাতের সুই রয়েছে। উক্ত সুই একটি পিতলের পিরামিডাল পিভট দ্বারা আবর্তিত এবং একটি কাঁচের প্লেট দ্বারা পুরোটা আচ্ছাদিত থাকে। কম্পাসের রিমের উপরে একটি পিতলের আংটি 'আবজাদ' সংখ্যায় সংখ্যাযুক্ত ডিগ্রী সূচক বহন করে এবং কার্ডিনাল বিন্দুগুলো চিহ্নিত করে। ভাঁজ করা ত্রিভুজাকার জিনোমন একটি আলংকারিক ওপেন-ওয়ার্ক মোটিফ দ্বারা অবস্থিত। বাক্সের ঢাকনা একটি হুক ফাস্টনার দ্বারা সুরক্ষিত। ন্ত্রটি এর ব্যবহারকারীকে মক্কার কাবার সঠিক দিক নির্ধারন করে দেয় যেদিকে মুসলমানরা মুখ ফিরিয়ে নামাজ আদায় করে। অলঙ্কৃত কিবলা কম্পাস অন্তত ১৮ শতকের পুরান। তবে সাম্প্রতিক কিবলা কম্পাসের সংস্করণগুলতে চৌম্বকীয় সূচকে বা পয়েন্টারের পরিবর্তে ডিজিটাল প্রদর্শনী ব্যবহার করা হয়। কিছু কিছু কিবলা কম্পাসে ট্যালি কাউন্টার রয়েছে যা নামাজের পর যিকর গণনার জন্য ব্যবহার করা হয়। ইয়েমেনর সুলতান আল-মালিক আল-আশরাফ ১৩ শতকে কিবলা নির্দেশক হিসেবে কম্পাসের ব্যবহার বর্ণনা করেন। আল আশরাফের কম্পাস ও কিবলার চিত্র কিবলা কম্পাস, ইস্তানবুল, ১৭৭৮ "Boston, Massachusetts Prayer Times, Boston, Massachusetts Qibla Direction | Boston, Massachusetts, United States"। en.islamery.com। সংগ্রহের তারিখ ২০২২-০৮-০৩।  Savage-Smith, Emilie (১৯৮৮)। "Gleanings from an Arabist's Workshop: Current Trends in the Study of Medieval Islamic Science and Medicine"। Isis। 79 (2): 246–266 [263]। এসটুসিআইডি 33884974। ডিওআই:10.1086/354701। পিএমআইডি 3049439। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ভারতের উপরাষ্ট্রপতি নির্বাচন, ১৯৬৯

১৯৬৯ সালের ভারতীয় উপরাষ্ট্রপতি নির্বাচন ৩০ আগস্ট ১৯৬৯ তারিখে অনুষ্ঠিত হয়। গোপাল স্বরূপ পাঠক ভারতের চতুর্থ উপরাষ্ট্রপতি হওয়ার নির্বাচনে জয়লাভ করেন। অধিষ্ঠিত উপরাষ্ট্রপতি বরাহগিরি ভেঙ্কট গিরি অধিষ্ঠিত রাষ্ট্রপতি জাকির হুসেইনের মৃত্যুর পরে রাষ্ট্রপতি নির্বাচনে প্রতিদ্বন্দ্বিতা করার জন্য পদত্যাগ করার পর থেকে নির্বাচনটি হয়েছিল। Background material regarding fourteenth election to the office of the Vice-President, 2012, Election Commission of India
ভারতের উপরাষ্ট্রপতি নির্বাচন, ১৯৬৭

১৯৬৭ সালের ভারতীয় উপরাষ্ট্রপতি নির্বাচন ৬ মে ১৯৬৭ তারিখে ভারতের উপরাষ্ট্রপতি নির্বাচনের জন্য অনুষ্ঠিত হয়েছিল। বরাহগিরি ভেঙ্কট গিরি এই পদে নির্বাচিত হন। BACKGROUND MATERIAL REGARDING FOURTEENTH ELECTION TO THE OFFICE OF THE VICE-PRESIDENT, 2012, ELECTION COMMISSION OF INDIA
ভারতের উপরাষ্ট্রপতি নির্বাচন, ১৯৬২

১৯৬২ সালের ভারতীয় উপরাষ্ট্রপতি নির্বাচন ৭ মে ১৯৬২ সালে ভারতের উপরাষ্ট্রপতি নির্বাচনের জন্য অনুষ্ঠিত হয়েছিল। এ পদে জাকির হুসেইন নির্বাচিত হয়েছেন। ভারতে উপরাষ্ট্রপতি পদের জন্য এটিই প্রথম প্রতিদ্বন্দ্বিতাপূর্ণ নির্বাচন, কারণ প্রথম দুটি নির্বাচন বিনা প্রতিদ্বন্দ্বিতায় ছিল, যেখানে একমাত্র প্রার্থী ছিলেন সর্বপল্লী রাধাকৃষ্ণণ। তিনি এন. সি. সামান্তসিনহারের বিরুদ্ধে ব্যাপক ব্যবধানে জয়লাভ করেন। BACKGROUND MATERIAL REGARDING FOURTEENTH ELECTION TO THE OFFICE OF THE VICE-PRESIDENT, 2012, ELECTION COMMISSION OF INDIA
গোবিন্দপাল

গোবিন্দপালকে ভারতীয় উপমহাদেশের বাংলা অঞ্চলে পাল রাজবংশের শেষ শাসক মদনপালের উত্তরসূরি বলে মনে করা হয়। তবে তাদের মধ্যে সম্পর্ক এখনও জানা যায়নি। ১১৬১ খ্রিস্টাব্দে মদনপালের মৃত্যুর পর গোবিন্দপাল গয়া জেলার শাসক হন। তার ৪র্থ বছরের পরের লোকেরা বিনষ্টরাজ্যে এবং গাতরাজ্যে মত শব্দ ব্যবহার করে। এর অর্থ সম্ভবত ১১৬৫ সালের দিকে তার রাজ্য ধ্বংস হয়ে গিয়েছিল। যদি গোবিন্দপাল সত্যিই ১১৬৫ সালের পরে শাসন করতেন, তবে তার রাজত্ব সম্ভবত পালাপালের সাথে মিলে যেত। গৌড়ের লর্ড উপাধির সাথে তাঁর পাল প্রত্যয়টি থেকে বোঝা যায় যে তিনি অল্প সময়ের জন্য গৌড় পুনরুদ্ধার করেছিলেন এবং তিনি ছিলেন সাম্রাজ্য পাল রাজবংশের শেষ সদস্য। তিনি পালাপালের স্থলাভিষিক্ত হন, যার পরে রাজবংশটি ইতিহাসে বিলুপ্ত হয়ে যায়, যদিও পরবর্তী কিছু রাজা ইন্দ্রদুম্ন্যাপাল এবং ভীমপালের মতো ঐতিহ্য থেকে পরিচিত। বাংলার শাসকদের তালিকা ভারতের ইতিহাস বাংলার ইতিহাস Ganguly, Dilip Kumar (১৯৯৪)। Ancient India, History and Archaeology। আইএসবিএন 9788170173045।  "History of Bengal Vol.1"।
ব্রিটিশ ভারতীয় সাম্রাজ্যের অধীনে গোয়ার ক্যাথলিক সম্প্রদায়

গোয়ান ক্যাথলিকরা হল ভারতের পশ্চিম উপকূলে গোয়া, দামাওঁ এবং দিউ থেকে আসা ভারতীয় খ্রিস্টান। তারা কোঙ্কনি জাতি এবং কোঙ্কনি ভাষায় কথা বলে। ১৫৬০ সাল থেকে পূর্ববর্তী পর্তুগিজ ইস্ট ইন্ডিজে পর্তুগিজদের দ্বারা গোয়া এবং বোম্বে-বাসিনে ধর্মপ্রচারকদের দ্বারা তাদের রূপান্তরিত করা হয়েছিল, যার মধ্যে ভেলহা গোয়া ছিল কেন্দ্র এবং রাজধানী ১৫১০-১৯৬২ খ্রিস্টাব্দ। কিছু গোয়ান ক্যাথলিক গোয়াতে থেকে গেলেও, অনেকে ভারতে ব্রিটিশ উপনিবেশে চলে আসেন ফলস্বরূপ যুক্তরাজ্যের সুইন্ডন এলাকায় পাকিস্তানি গোয়ান এবং গোয়ান সম্প্রদায়ের বসবাস। গোয়ানরা প্রথম ব্রিটিশদের হয়ে কাজ করেছিল ১৭৭৯ সালে ফরাসি বিপ্লবের সময়, যখন ব্রিটিশ ভারতের নৌ বহর গোয়াতে অবস্থান করেছিল । ব্রিটিশরা খ্রিস্টান গোয়ানদের তাদের পশ্চিমা পোশাক, খাদ্যাভ্যাস এবং রীতিনীতির কারণে বিশেষভাবে উপযুক্ত বলে মনে করেছিল এবং কিছু সময় পরে যখন নৌবহরগুলি গোয়া থেকে প্রত্যাহার করে, তখন গোয়ানরা তাদের সাথে চলে যায়। মেডিক্যাল স্কুলে প্রশিক্ষণ নেওয়া গোয়ানরাও ১৮৪২ সালের দিকে অন্যান্য পর্তুগিজ উপনিবেশে চলে যায় প্রথম মেডিকেল স্কুল তৈরি হওয়ার পরে গোয়ানরা ব্রিটিশ ভারতে চলে যায় সেইসাথে যেখানে আরও সুযোগ ছিল এবং অর্থনৈতিক উন্নয়ন ঘটছিল, যার ফলে ইংরেজি ভাষার স্কুলগুলির চাহিদা তৈরি হয়েছিল। এই অভিবাসীরা যা পর্তুগিজ ভাষায় শিক্ষিতদেরকে ছাড়িয়ে গেছে। যাইহোক, এই চাহিদা ছিল যে গোয়ানরা তাদের সন্তানদের প্রতিবেশী শহর যেমন বোম্বে, পুনা এবং বেলগামে পাঠাতে শুরু করে। ভারত বিভাজনের আগে করাচিতেও কর্মসংস্থানের সুযোগ তৈরি হয়েছিল। ভারত প্রবেশদ্বার Prabhu, Alan Machado (১৯৯৯)। Sarasvati's Children: A History of the Mangalorean Christians। I.J.A. Publications। আইএসবিএন 978-81-86778-25-8।  Contents taken from Sarasvati's Children article, written by Joe Lobo, the President of the Goan Catholic Association in Florida. This article has been borrowed mainly from Alan Machado's above book. Haward 1980
হিজলা উপজেলা

হিজলা বাংলাদেশের বরিশাল জেলার অন্তর্গত একটি উপজেলা। বরিশাল জেলার হিজলা উপজেলা ৬ টি ইউনিয়ন নিয়ে ১৯১৭ সালের ১৫ জুলাই প্রতিষ্ঠা হয়। ঐ সালের ২১ সেপ্টেম্বর গেজেট বিজ্ঞপ্তি প্রকাশিত হওয়ার পর ১৯১৮ সালের ১ জানুয়ারি থেকে আনুষ্ঠানিকভাবে হিজলা থানার কার্যক্রম চালু হয়। এই উপজেলার দর্শনীয়স্থানগুলোর মধ্য "বাবুর বাড়ির মঠ" অন্যতম। হিজলা উপজেলাধীন গুয়াবাড়িয়া ইউনিয়নের কাউরিয়া বাজারের উত্তর পাশে অবস্থিত। মঠ টি শত বছরের পুরাতন স্থাপনা। দেশের মানচিত্রে বরিশালের উত্তরে ঢাকা বিভাগের শরীয়তপুর জেলার কোলঘেসে অবস্থিত হিজলা উপজেলা। উত্তরে শরীয়তপুর জেলার গোসাইরহাট উপজেলা চাঁদপুর জেলার হাইমচর উপজেলা, দক্ষিণে মেহেন্দিগঞ্জ উপজেলা, পূর্বে লক্ষ্মীপুর জেলার রায়পুর উপজেলা, পশ্চিমে মুলাদী উপজেলা। জেলা সদর হতে দূরত্ব ৫০ কিঃ মিঃ। এটি নদী বেষ্টিত একটি এলাকা। হিজলা উপজেলার আয়তন ৫১৫.৩৬ বর্গ কি.মি. । হিজলা উপজেলা ৬টি ইউনিয়ন, ১২১টি গ্রাম, ১২১ মৌজা নিয়ে গঠিত। সম্পূর্ণ উপজেলার প্রশাসনিক কার্যক্রম হিজলা থানার আওতাধীন। ইউনিয়নসমূহ: ১নং হরিনাথপুর ২নং মেমানিয়া ৩নং গুয়াবাড়িয়া ৪নং বড়জালিয়া ৫নং হিজলা গৌরাব্দি ৬নং ধুলখোলা ২০১১ সালের আদমশুমারি অনুযায়ী হিজলা উপজেলার মোট জনসংখ্যা ১,৪৬,০৭৭ জন। এর মধ্যে পুরুষ ৭২,৭৮৯ জন এবং মহিলা ৭৩,২৮৮ জন। মোট পরিবার ৩০,৫২৯টি। ২০১১ সালের আদমশুমারি অনুযায়ী হিজলা উপজেলার সাক্ষরতার হার ৪০.৮%। ১৮৯৯ খ্রিষ্টাব্দে জমিদার বড়দাকান্ত মিত্র, হিজলার কাউরিয়াতে এই মঠটি নির্মাণ করেন। এটি বরিশালের অন্যতম প্রাচীন স্থাপনা। উঁচু বেদীর উপর বিশেষ স্থাপত্য রীতিতে তৈরি এই পঞ্চরত্ন মঠ স্থানীয়ভাবে জোড়া মঠ নামে পরিচিত। ২০১৮ সালে এটি গণপ্রজাতন্ত্রী বাংলাদেশ সরকার ঘোষিত একটি সংরক্ষিত পুরাকীর্তি হিসেবে অন্তর্ভুক্ত হয়। মঠটির পূর্ব-পশ্চিমে দৈর্ঘ্য ১৩.২ মিটার ও উত্তর-দক্ষিণে প্রস্থ ১২.১৫ মিটার। দোতলাবিশিষ্ট এ মঠটির দেয়ালগুলো ৬০ সে.মি. চওড়া। মঠটির নিচতলার পূর্ব, পশ্চিম ও দক্ষিণ দেয়ালে তিনটি করে প্রবেশপথ রয়েছে। উত্তর দেয়ালে পাঁচটি জানালা এবং পূর্ব, পশ্চিম ও দক্ষিণ দেয়ালে দু’টি করে জানালা রয়েছে। নিচতলার প্রবেশপথ ও জানালাগুলো সমতল খিলানবিশিষ্ট। দোতলায় উঠার জন্য মঠটির দক্ষিণ দিক দিয়ে ২২ ধাপের একটি সিড়িঁ রয়েছে। নিচতলার মাঝখানের কক্ষদ্বয়ের ঠিক বরাবর উপরে দোতলায় বর্গাকার দু’টি কক্ষ রয়েছে। দোতলার কক্ষ দু’টির উপরে একটি করে বড় আকারের গম্বুজ রয়েছে। বড় গম্বুজের চারকোণে চারটি করে ছোট গম্বুজ রয়েছে। বাংলাদেশ জাতীয় তথ্য বাতায়ন (জুন ২০১৪)। "এক নজরে হিজলা"। গণপ্রজাতন্ত্রী বাংলাদেশ সরকার। ৪ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১৫।  http://hizla.barisal.gov.bd/ "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) বাংলাপিডিয়ায় হিজলা উপজেলা
প্যাট্রিক ব্রাইস

ডোনাট প্যাট্রিক ক্যাক-ব্রাইস (জন্ম ২৩ এপ্রিল, ১৯৮৩), পেশাগতভাবে প্যাট্রিক ব্রাইস নামে পরিচিত, একজন আমেরিকান চলচ্চিত্র পরিচালক, অভিনেতা, চিত্রনাট্যকার এবং চিত্রগ্রাহক। তিনি ক্রীপ (২০১৪),দ্য ওভারনাইট (২০১৫), ক্রীপ ২ (২০১৭), কর্পোরেট অ্যানিমালস (২০১৯) এবং দিয়ার ইজ সাম ইনসাইড ইয়োর হাউস (২০২১) সালের চলচ্চিত্রের পরিচালনার জন্য সর্বাধিক পরিচিত। "Patrick Brice"। The New York Times। Baseline & All Movie Guide। ২০১৫। ২০১৫-০৬-১৯ তারিখে মূল থেকে আর্কাইভ করা।  "Patrick Brice Filmography"। The New York Times। Baseline & All Movie Guide। ২০১৫। ২০১৫-০৬-২৩ তারিখে মূল থেকে আর্কাইভ করা।  Gayne, Zach। "SXSW 2014 Interview: Talking to CREEP's Mark Duplass And Patrick Brice"। Twitch Film। ৯ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০১৪।  Dargis, Manohla (জুন ১৮, ২০১৫)। "Review: In 'The Overnight,' Newcomers Try Hard to Make Friends"। The New York Times।  Rooney, David। "'The Overnight': Sundance Review"। The Hollywood Reporter। সংগ্রহের তারিখ ৩১ জানুয়ারি ২০১৫।  ইন্টারনেট মুভি ডেটাবেজে প্যাট্রিক ব্রাইস (ইংরেজি)